वोडाफोन इंडिया और आइडिया सेल्युलर के मर्जर के बाद दोनों कंपनियां अपने ब्रैंड्स को लेकर सतर्कता बरतेंगी। एक्सपर्ट्स का कहना है कि नई एंटिटी नया ब्रैंड बनाने में जल्दबाजी नहीं करेगी क्योंकि इससे कस्टमर्स भ्रमित हो सकते हैं। मर्जर को लेकर इन दोनों टेलिकॉम कंपनियों के साथ काम कर रहे एक एनालिस्ट ने कहा, 'दोनों कंपनियों के नाम को मिलाया जा सकता है, लेकिन शहरी और ग्रामीण कस्टमर्स के लिए अलग ब्रैंड होंगे। शहरी ग्राहकों के लिए पोस्टपेड ऑफर्स एक विशेष ब्रैंडिंग के साथ आएंगे और ग्रामीण क्षेत्रों के लिए एक अलग ब्रैंड होगा।'